คาดหุ้นสัปดาห์นี้แตะ1000 จุด
กสิกรฯคาดหุ้นไทย18-22ต.ค.แตะ1000จุด เก็งผลประกอบการ แนะจับตาประชุม กนง.
18 ต.ค. 2553

กสิกรฯคาดหุ้นไทย18-22ต.ค.แตะ1000จุด เก็งผลประกอบการ แนะจับตาประชุม กนง.
บริษัทหลักทรัพย์กสิกรไทย และบริษัทศูนย์วิจัยกสิกรไทย จำกัด มองแนวโน้มหุ้นไทยสัปดาห์นี้ (18-22 ต.ค.53) ว่า ดัชนีอาจปรับตัวขึ้นทดสอบระดับ 1,000 จุด จากแรงซื้อเก็งกำไรผลประกอบการไตรมาส 3/2553 ของบริษัทจดทะเบียนในสหรัฐที่น่าจะออกมาดี แต่การปรับขึ้นของดัชนี ก็อาจจะถูกถ่วงไว้จากแรงขายทำกำไรของนักลงทุน
โดยปัจจัยที่ต้องติดตาม ได้แก่ ผลการประชุมนโยบายอัตราดอกเบี้ยของทางการไทยในวันที่ 20 ต.ค. ท่าทีของทางการต่อการดูแลเงินบาท และการรายงานตัวเลขการส่งออกของไทยโดยกระทรวงพาณิชย์ ตลอดจนประเด็นเกี่ยวกับการดำเนินมาตรการผ่อนคลายรอบใหม่ของเฟด และการรายงานตัวเลขเศรษฐกิจที่สำคัญของทั้งสหรัฐฯ และจีน 
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 980 และ 968 จุด ขณะที่ แนวต้านคาดว่าจะอยู่ที่ 1,020 และ 1,040 จุด ตามลำดับ